দেসপাসিতো
"দেসপাসিতো" (আমেরিকান স্পেনীয়: [despa'sito]; বাংলা: "ধীরে") হলো পুয়ের্তো রিকান সঙ্গীত শিল্পী লুইস ফন্সি এবং পুয়ের্তো রিকান র‍্যাপার ড্যাডি ইয়াঙ্কির একটি গান, এটি তাদের আসন্ন স্টুডিও অ্যালবামে স্থান পাবে। ২০১৭ সালে ১২ই জানুয়ারী, ইউনিভার্সাল ল্যাটিন এই গানটি এবং এর সঙ্গীত ভিডিও প্রকাশ করে। উক্ত ভিডিওতে উভয় শিল্পীকে লা পারলার নিকটবর্তী পুয়ের্তো রিকোর ওল্ড সান হুয়ানে এবং স্থানীয় বার লা ফ্যাক্টরিয়াতে দেখা গেছে। এই গানটি লিখেছেন লুইস ফন্সি, ইরিকা এন্ডার ও ড্যাডি ইয়াঙ্কি এবং প্রযোজনা করেছেন আন্দ্রেস তরেস ও মৌরিসিও রেঙ্গিফো।